รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเกษตรและสหกรณ์ มอบปลัด กษ. และบุคลากรให้ความสำคัญสูงสุดต่อการจัดงานพระราชพิธีพืชมงคลจรดพระนังคัลแรกนาขวัญ ประจำปี พุทธศักราช 2566
วันศุกร์ที่ 28 เมษายน 2566
รัฐมนตรีว่าการกระทรวงเกษตรและสหกรณ์ มอบปลัด กษ. และบุคลากรให้ความสําคัญสูงสุดต่อการจัดงานพระราชพิธีพืชมงคลจรดพระนังคัลแรกนาขวัญ ประจําปี พุทธศักราช 2566
รัฐมนตรีว่าการกระทรวงเกษตรและสหกรณ์ มอบปลัด กษ. และบุคลากรให้ความสําคัญสูงสุดต่อการจัดงานพระราชพิธีพืชมงคลจรดพระนังคัลแรกนาขวัญ ประจําปี พุทธศักราช 2566 เพื่อความเป็นสิริมงคลและบํารุงขวัญแก่เกษตรกรไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงการเตรียมการจัดงานพระราชพิธีพืชมงคลจรด
พระนังคัลแรกนาขวัญ ประจําปีพุทธศักราช 2566 ว่า ในปีนี้ได้กําหนดวันพระราชพิธีพืชมงคลจรดพระนังคัลแรกนาขวัญ ซึ่งประกอบด้วยพระราชพิธี 2 พิธีรวมกัน คือ พระราชพิธีพืชมงคล เป็นพระราชพิธีทางสงฆ์ โดยจะประกอบพระราชพิธีในพระอุโบสถวัดพระศรีรัตนศาสดารามในพระบรมมหาราชวัง ในวันอังคารที่16พฤษภาคม 2566และถือเป็นวันเกษตรกรด้วยสําหรับในวันถัดมาของการประกอบพระราชพิธี คือ พระราชพิธีจรดพระนังคัลแรกนาขวัญ (วันไถหว่าน) อันเป็นพิธีพราหมณ์จะประกอบพระราชพิธีในวันพุธที่ 17พฤษภาคม 2566 ณ มณฑลพิธีท้องสนามหลวง
พระราชพิธีพืชมงคลจรดพระนังคัลแรกนาขวัญ ถือเป็นพระราชพิธีซึ่งกระทําขึ้นเพื่อความเป็นสิริมงคลและส่งเสริมบํารุงขวัญเกษตรกร เพื่อให้เกิดความมั่นใจในการเพาะปลูก โดยกําหนดจัดขึ้นในราวเดือนหกของทุกปี หรือเดือนพฤษภาคมที่มีฤกษ์ยามที่เหมาะสมต้องตามประเพณี ให้จัดขึ้นในเวลานั้นอันถือเป็นเวลาที่เหมาะสมในการเริ่มต้นฤดูกาลแห่งการทํานา
ดร.เฉลิมชัย กล่าวว่า ในปีพุทธศักราช 2566 นี้ ผู้ทําหน้าที่พระยาแรกนาคือ นายประยูร อินสกุล ปลัดกระทรวงเกษตรและสหกรณ์เทพีคู่หาบทอง ได้แก่ นางสาวดวงพร งามประดิษฐ์ นักจัดการงานทั่วไปชํานาญการ กรมวิชาการเกษตร และนางสาวชลธิชา ทองอ่อน นายสัตวแพทย์ชํานาญการ กรมปศุสัตว์เทพีคู่หาบเงิน ได้แก่นางสาวปนัดดา เปี่ยมมอญ นักวิเคราะห์นโยบายและแผนชํานาญการพิเศษสํานักงานปลัดกระทรวงเกษตรและสหกรณ์ และนางสาวภัทรปภา มินรินทร์นักวิชาการส่งเสริมการเกษตรชํานาญการกรมส่งเสริมการเกษตรผู้เชิญเครื่องอิสริยยศจํานวน 4 รายคู่เคียงในกระบวนแห่อิสริยยศพระยาแรกนาจํานวน 16 ราย และพระโคแรกนาได้แก่ พระโคพอ และพระโคเพียงพระโคสํารองได้แก่ พระโคเพิ่ม และพระโคพูล
อนึ่ง ในปีนี้กรมการข้าวทําหน้าที่ในการจัดเตรียมพันธุ์ข้าวพระราชทานและพันธุ์พืช ซึ่งนํามาใช้ในงานพระราชพิธีฯ
โดยขอพระราชทานพระบรมราชานุญาตนําพันธุ์ข้าวทรงปลูกในฤดูนาปี 2565โครงการนาทดลองในโครงการส่วนพระองค์สวนจิตรลดา มาใช้ในงานพระราชพิธีฯ ประจําปี 2566ประกอบด้วย ข้าวนาสวน จํานวน 6 พันธุ์(ขาวดอกมะลิ 105 จํานวน 539 กิโลกรัม, ปทุมธานี 1จํานวน 325 กิโลกรัม, กข6 จํานวน 73 กิโลกรัม, กข87 จํานวน 400 กิโลกรัม, กข85 จํานวน 521 กิโลกรัมและกข43 จํานวน 386 กิโลกรัม) เมล็ดพันธุ์ข้าวเปลือกที่นําเข้าในพระราชพิธีมีน้ําหนักรวมทั้งสิ้น2,244 กิโลกรัมและจัดเป็น “พันธุ์ข้าวทรงปลูกพระราชทาน” บรรจุในซองพลาสติกแจกจ่ายให้บรรดาพสกนิกร ประชาชนผู้สนใจ และชาวนาทั่วประเทศรับไปเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป
สําหรับในปี 2566กระทรวงเกษตรและสหกรณ์ขอเชิญประชาชนรับชมและรับฟังการถ่ายทอดสดพระราชพิธีพืชมงคล
จรดพระนังคัลแรกนาขวัญ ประจําปี 2566 ในวันพุธที่ 17 พฤษภาคม 2566 ตั้งแต่เวลา 08.00 น. เป็นต้นไปผ่านทางสถานีโทรทัศน์ รวมการเฉพาะกิจแห่งประเทศไทย สถานีวิทยุกระจายเสียงแห่งประเทศไทย และสื่อโซเชียลมีเดียรวมทั้งสามารถลงทะเบียนออนไลน์ เพื่อขอรับเมล็ดพันธุ์ข้าวพระราชทาน ได้ทาง http://rice.moac.go.th หรือสแกนคิวอาร์โค้ดด้านล่างโดยเริ่มลงทะเบียนได้ตั้งแต่บัดนี้จนถึง 3 พฤษภาคม 2566 และเริ่มรับเมล็ดพันธุ์ข้าวได้ระหว่างวันที่ 18 พฤษภาคม – 16 มิถุนายน 2566 ตามรายละเอียดที่ท่านได้ลงทะเบียน โดยส่วนกลางรับได้ที่กรมการข้าว ม.เกษตรศาสตร์ บางเขน โทร. 0-2561-3794 และส่วนภูมิภาครับได้ที่สํานักงานเกษตรจังหวัด กรมส่งเสริมการเกษตร QR Code ลงทะเบียน